b'\n_START_ARTICLE_\nCerkev sv. Lamberta, Male Pece\n_START_SECTION_\nOpis\n_START_PARAGRAPH_\nMajhna vas Male Pece le\xc5\xbei nad ju\xc5\xbenim robom Dobske planote. Prvi\xc4\x8d se vas omenja leta 1145, cerkev pa leta 1643, vendar je verjetno starej\xc5\xa1a. Ustno izro\xc4\x8dilo pravi, da jo je postavil neki gra\xc5\xa1\xc4\x8dak. Nekega dne je \xc5\xa1el na lov in se izgubil. Zaobljubil se je, da bo na mestu kjer je bil postavil cerkev, \xc4\x8de ga bodo na\xc5\xa1li. Ko se je to zgodilo, je svojo zaobljubo tudi izpolnil. Ve\xc4\x8djo prenovo je cerkev Sv. Lamberta, ki le\xc5\xbei pod hribom, do\xc5\xbeivela po po\xc5\xbearu v za\xc4\x8detku 20. stoletja. Takrat so sezidali nov zvonik, ladja je pridobila nov strop in prizidana je bila zakristija. Ob prenovi cerkve so tudi odkrili stare freske.'